[[Tårnet på Vor Frue Kirke (1738-1807)|Tårnspiret på Vor Frue Kirke]] blev ramt og styrtede brændende ned over [[Vor Frue Kirke (København)|kirken]], der antændtes og udbrændte totalt. En storbrand bredte sig nu omkring universitetet, og slukningsarbejdet var på grund af overbelastning næsten gået i stå. [[Rundetårn]] med [[Trinitatis Kirke (Københavns Kommune)|Trinitatis Kirke]], der rummede universitetsbiblioteket på loftet, blev reddet ved en ekstraordinær indsats af bl.a. soldater og folk fra [[Holmen]]. Bombardementet fortsatte den [[5. september]], og der var nu stemning for kapitulation. Der blev sendt en parlamentær af sted til den britiske general, der klart svarede, at bombardementet fortsatte, hvis man ikke kunne acceptere flådens udlevering.
[[Fil:Gråbrødre Torv efter bombardementet 1807.jpg|thumb|Gråbrødre Torv efter bombardementet 1807. Malet af J.P. Møller i 1808 efter samtidig tegning. <br /> Malerisamlingen på [[Frederiksborg Slot]].]]
Den [[6. september]] formuleredes kapitulationen: Udlevering af flåden, besættelse af [[Kastellet]] og flådens anlæg indtil flåden var ekviperet og kunne afgå ved egen hjælp.
Psykologi Samfund Militær Historie Kriminalitet Mellemmenneskelige_forhold